Дапамагаю дзецям авалодаць традыцыйнымі і сучаснымі відамі дэкаратыўных работ. Гэтыя цікавыя заняткі даюць магчымасць праявіць фантазію, развіць густ. Я думаю, што кожны чалавек носіць у сабе задаткі мастака, толькі іх трэба развіваць, удасканальваць. Займаючыся з дзецьмі ручной працай, я бачу, як захоплена яны працуюць, з нецярплівасцю чакаюць наступных заняткаў. Мне ўдалося захапіць дзяцей, запоўніць іх вольны час цікавай і змястоўнай справай, развіць імкненне да прыгожага, выхаваць павагу да народных традыцый.